Aseggas wis sin

Almud : tiwsatin n tsekla

Aseggas : 2020-2021

Aselmad : OULEBSIR K.

 Tamsirt 1 (agzul)

Tazwert tamatut : annar n tsekla timawit

Tazwert :

Zik-nni, uqbel ad tili tira deg tmetti, kra yellan yetteddu seg umdan ar **wayeḍ**, seg tallit ar **tayeḍ** s wallal n timawit : ansayen, tirmi n ugdud, amezruy, tasekla s tewsatin-is yemxallafen.

Tasekla yecban ta temgarrad atas d tin i nessen ass-a, tla tulmisin-is iman-is, acku ayen i as-yettaken udem yekka nnig **n uḍris,** nnig tutlayt, tagnit n usiwel d ayen yellan kan deg usatal n timawit, d ayen ur nelli deg tsekla yuran, teqqen srid ɣertegnit **n** tmenna.

**Tabdut n tsekla timawit :**

Ilmen n Camille Lacoste-Dujardin, tasekla timawit « d agraw n tenfaliyin ur nettwaru ara, i d-yesnulfa **uɣref** (deg wayen yerzan timucuha ne**ɣ** umyiten), n yiwen udan kan (am tamedyezt), tinfaliyin-a akk yebnan akken iwata, mmugent akken ad ttwalsent deg ugraw anmetti, wa yeqqar- itent i wa, ttekkint deg usbadu n tumast n ugdud. »

Citation originale :

La littérature orale désigne «  un ensemble d'expressions non écrites, produites par un individu (poésies) ou par le groupe social (mythes et contes) et que toutes ces expressions, très élaborées dans leur forme et leur contenu sont faites pour être dites et répétées au sein du groupe, et font partie intégrante de sa vision du monde. » C. L-D, 2005

* + **Tiwuriwin** n **tsekla** **timawit** **deg** **tmetti** :
1. Asedhu **d** wurar**:** ackuzikulacallalen **n** turart **s** wacu **i** tturarenwarracimectaḥ**, d usɛeddi n** wakud **d** turart**.**
2. Tawuri n urebbi : tasekla timawit d aɣerbaz n tmetti ideg ulac **aɣerbaz**, d nettat i yesselmaden lwacul imezyanen azalen n tmetti, ayen iwatan d wayen ur nelhi. Irennu da**ɣen** ilemmed tutlayt, amawal d wamek ara yemmeslay.
3. Tawuri n usmetti : s tsekla timawit ara yessiw**eḍ** umdan ad yessekcem arraw-is deg lqaleb n tmetti, ad issinen ayen akk yerzan tudert deg twacult, deg tmetti, assa**ɣen** ger yemdanen, amkan n yal yiwet, n yal yiwen.
4. Tawuri n **usehfeḍ** (fonction initiatique)

Tawuri-a teqreb **ɣer** tin yezrin maca mačči d yiwet, asehfed macci s unamek n uselmad maca s unamek n usekcem n kra n tikta ara yili d lsas **ɣef** ara ires kra n ubrid deg ddunit : amedya : tayemmat mi ara tettheggi yelli-s akken ad tili tebna **ɣef** kra n tlufa i tt- yettrajun deg uxxxam n urgaz- is : argaz- is, **imɣaren-** is, ilewsan -is, d **tnuḍin**-is.

1. Tasekla timawit d **tamkerḍit** deg tettwahrez ccfaya n ugraw, amezruy-is d wayen akk **yeḍran** yid-s.
	* **Tulmisin tigejdanin n tsekla timawit :**
2. Talalit-is d **usiweḍ**-is ttilin kan s timawit, seg yimi **ɣer** umezzuɣ.
3. Deg usatal n timawit d tagnit n tmenna n **uḍris** i ilan azal ugar n **uḍris** s timmad-is : aseqdec n yes**ɣalen**, asenfali n wudem, asubbu s usali n **taɣect**, akud n usiwel, tallunt n usiwel, tamkant n umsiwel deg tmetti d lhiba-ines, iferdisen-agi akk kkan nnig tutlayt, rennun anamek d wazal i **uḍris** ugar n unamek yellan deg wawalen, deg tefyar.
4. Deg tsekla timawit, tilisa ger tiwsatin ur frizent ara, tiwsatin zemrent ad ilint myexladent, ta tekcem deg ta : amedya : tikwal deg yiwet n tmacahut ad naf iceqfan n yumyi, kra n yizan ak d usefru.
5. Tasekla timawit, talɣa-s d ugbur-is ur rkiden ara am wakken yella lḥal deg tsekla yuran ne**ɣ** yettwajerrden, tettbeddil seg umkan **ɣer** **wayeḍ**, seg tallit **ɣer tayeḍ**, tikwal ula seg umdan **ɣer wayeḍ**.
6. Tsekla timawit tezga teqqen **ɣer** tilawt n tmetti anda i tlehhu, deg- s ad naf **iɣeblan-** is d wuguren-is d wamek i tettidir.
7. Tasekla timawit tebna **ɣef** ccfawa (la mémoire), d nettat i tt-yessidiren, d nettat i tt-yessengaren, acku akken **yebɣu** yiwen iceffu, ur yezmir ara ad yecfu i kra yellan, kra kan ad as-yenser, ad t-teḥwes tatut, **ɣef** way-a ass-a, ayen ur tehriz tira yezmer ad yettwattu, ad yejlu.
8. Deg usatal n timawit ula d wid isellen zemren ad kkin deg lebni n **uḍris ;** smektayen-d ayen yettu win i d-ittalsen, **seɣtayen-as** anda yecce**ḍ**.
9. **Assaɣ** d usrid ger umsiwel d win isellen, ulac kra ger-asen : taywalt ger-asen tebna **ɣef** uqader n yilugan d **yisuḍaf** n tmetti : ur yezmir ara yiwen ad yili d ilelli deg umeslay mi ara d-yettales tmacahut i warraw-is, ma yella kra d lɛib ad yekkes.